Byggenæringens Landsforening
Store norske leksikon,Samfunn,Arbeid og velferd,Arbeidsliv,Arbeidslivsorganisasjoner
Byggenæringens Landsforening, norsk bransje- og arbeidsgiverorganisasjon, stiftet i 1997 ved sammenslutning av Byggeindustriens Landsforening, Landsforeningen for bygg og anlegg og deler av Bygghåndverksfagenes Landsforening. Den er nest største landsforening i Næringslivets Hovedorganisasjon (NHO).
Foreningen er en paraplyorganisasjon for 14 bransjeorganisasjoner innen eiendom, industri, håndverk og entreprise. Til sammen har BNL mer enn 3300 medlemsbedrifter som sysselsetter over 70 000 ansatte (2022).Styreleder for perioden 2021–2024 er Haakon Tronrud fra Tronrud Eiendom. Administrerende direktør fra 2021 er Nina Solli. Organisasjonen holder til i Næringslivets Hus på Majorstua i Oslo. Les mer i Store norske leksikon Næringslivets Hovedorganisasjon Eksterne lenker Byggenæringens Landsforening